Source: http://kalateave.ee/et/kalapuuk/harrastuspuuk/keelatud-tegevusharrastus/rikkumised
Timestamp: 2019-03-23 20:04:50+00:00
Document Index: 5726220

Matched Legal Cases: ['§ 18', '§ 3', '§ 12', '§ 202', '§ 202', '§ 202']

Kutselise kaluri kalapüügiloa omamine kohustab loa omanikku või tema esindajat kalapüügiseaduse § 18 lg 1 ja selle alusel kehtestatud kalapüügiga seonduvate andmete esitamise korra § 3 lg 1 ja 2 järgi esitama püügi-, kogumis- või lossimisandmed Vabariigi Valitsuse kehtestatud nõuete kohaselt, mis tähendab seda, et Vabariigi Valitsuse 31. märtsi 2003 määrusega nr 104 vastu võetud kalapüügiga seonduvate andmete esitamise korra § 12 lg-te 1, 3 ja 5 järgi edastatakse rannapüügipäeviku täidetud originaalleht kaluri kalapüügiloa andjale iga kuu kohta hiljemalt aruandekuule järgneva kuu viiendaks kuupäevaks ning püügipäevikuleht esitatakse ka juhul, kui aruandekuu jooksul püügil ei käidud või püügil käies saaki ei saadud.
Jättes rannapüügipäeviku täidetud originaallehed Maaeluministeeriumi kalamajandusosakonnale õigeaegselt esitamata, ilmnevad teos kalapüügiseaduse § 202 lg 1 p 1 tunnused. Kalapüügiseaduse § 202 lg 1 p 1 järgi (EL Nõukogu määruse (EÜ) nr 1005/2008 artiklist 42 ja artiklist 3 tulenevalt) loetakse kalapüüginõuete tõsiseks rikkumiseks, kui isik on jätnud täitmata oma kohustuse registreerida ja kanda ette püüki või püügiga seotud andmeid.
Kalapüüginõuete tõsised rikkumised kalapüügiseaduse § 202 järgi
Keskkonnainspektsiooni statistika